wickkiey/tamil-wikipedia-chunked huggingface dataset:
# கீல்வாதம்

## வரலாறு

கீல்வாதத்திற்கான முதல் எழுத்துப்பூர்வ விளக்கம் கி.மு 2,600 ஆம் ஆண்டின் காலகட்டத்தில் இருந்தது. அப்பொழுது கால் பெருவிரலின் கீல்வாதம் பற்றி எகிப்தியர்கள் குறிப்பிட்டனர். கி.மு 400 ஆம் ஆண்டின் காலகட்டத்தில், கிரேக்க மருத்துவர் ஹிப்போக்கிரடஸ் அவர்களும் கீல்வாதம் பற்றி கருத்துரை தெரிவித்துள்ளார். ஏறக்குறைய கி.பி. 30 இல், ஆலூஸ் கோனிலியஸ் செல்சஸ் எழுத்தானது, கீல்வாதத்தின் பல அம்சங்களை ஏற்றுக்கொள்ளும்படி தோன்றியது. சிறுநீரக கரைப்பானுடனான அதன் தொடர்பு, பின்னர் பெண்களில் பாதிப்பு, ஆல்கஹாலுடன் தொடர்பு மற்றும் பால்பொருட்களால் தடுக்கும் சாத்தியம் ஆகியவற்றை உள்ளடக்குகின்றது:
<blockquote>"மீண்டும் திடமான சிறுநீரிலிருந்து வரும் வெள்ளைப் படிவானது, வலி மற்றும் நோய் மூட்டுக்களின் பகுதிகளில் உணரப்பட வேண்டும் அல்லது நோய் இருந்தால் இந்த அறிகுறிகள் தோன்றும். … கைகளில் மற்றும் கால்களில் உள்ள மூட்டுச் சிக்கல்கள் அடிக்கடி வருவதும் தீர்க்க முடியாததுமாக போடக்ரா மற்றும் சேயிரக்கரா நோய்களில் நிகழ்வது போன்று உள்ளன. இவை, அலிகளை அல்லது பெண்ணுடன் பாலுறவு கொள்ளாத இளைஞர்களை அல்லது மாத விலக்கு அடங்கிய நிலையில் உள்ள பெண்களைத் தவிர்த்த மற்ற பெண்களைத் தாக்குவது அரிது. வலியின் தொடக்கத்தில் இரத்தம் வெளியேறும்; அது முதல் முறையாக வெளியேறும் போது அது ஆரோக்கியத்தை உறுதிசெய்கின்றது. அது பெரும்பாலும் ஒரு வருடத்திற்கான, சிலநேரங்களில் மொத்த வாழ்விற்குமான ஆரோக்கியத்தையும் உறுதிசெய்கிறது. மேலும் சிலர், இந்த நோயை வெகுநாளைக்குத் தவிர்க்க, கழுதைப் பாலைக் குடிப்பதன் மூலம் அகற்றுகின்றனர்; ஒயின், மீட் மற்றும் பாலுறவு ஆகியவற்றை ஆண்டு முழுவதும் தவிர்ப்பதன் மூலமாக சிலர் வாழ்க்கை முழுமைக்குமான பாதுகாப்பைப் பெற்றுள்ளனர்; உண்மையில் இந்த பயிற்சியை குறிப்பாக முக்கிய பாதிப்பு ஏற்பட்ட பிறகு அது தணிந்துவிட்டாலும் ஏற்றுக்கொள்ள வேண்டும்."</blockquote>  
சுமார் கி.பி. 200 ஆண்டளவில், ரோமானிய போர் சார்ந்த மருத்துவர் கலேன் அவர்கள், கீல்வாதமானது உடலின் நான்கு நீர்மங்களின் நிலையற்ற அளவில் மூட்டுகளில் வெளியேற்றும் ஒரு நிலை என விவரித்தார். "gout" என்ற வார்த்தையானது தொடக்கத்தில் கி.பி. 1200 காலகட்டத்தில் ரேண்டோலப் ஆப் போக்கிங் அவர்களால் பயன்படுத்தப்பட்டது. இது இலத்தீன் வார்த்தையான "gutta" என்ற வார்த்தையிலிருந்து பெறப்பட்டது, இதன் பொருள் "இறக்கம்" (நீர்மத்தின்) ஆகும்.  
கீல்வாதத்திற்கான வரலாற்று சிகிச்சைகளான ஜின் மற்றும் எண்ணற்ற மருந்துகள் உள்ளிட்டவை கண்டறியப்பட்டதிலிருந்தே திறம்படச் செயல்படவில்லை. இவை வெளிச் சோதனை முறை ஆய்வக ஆராய்ச்சிகளின் போது யூரிக் அமிலப் படிகங்களைக் கரைப்பதில் திறம்படச் செயல்பட்ட மருந்துகளை உள்ளடக்கின. ஆனால் மருத்துவச் சோதனைகளில் பயன்படவில்லை, அவை: லைஸ்டோல், லைசிடின், பைப்பெரசின் மற்றும் சைடோனல் ஆகியவை.
# வணிகச் செயலாக்க அயலாக்கம்

**வணிகச் செயலாக்க அயலாக்கம்** (**BPO**) என்பது, மூன்றாம் தரப்பு சேவை வழங்குநருக்கு குறிப்பிட்ட வணிகச் செயல்பாடுகளின் (அல்லது செயலாக்கங்களின்) செயல்பாடுகள் மற்றும் பொறுப்புகள் ஆகியவற்றினை ஒப்பந்தம் முறையில் அளிக்க முனையும், அயலாக்கத்தின் ஒரு வடிவமாகும். முதலில், இது தனது வழங்கல் சங்கிலியின் பெரும் பிரிவுகளை அயலாக்கம் செய்த கொக்க கோலா போன்ற உற்பத்தி நிறுவனங்களிலேயே நிகழ்ந்தது.. நவீன சூழலில் முக்கியமாக, இது சேவைகளை அயலாக்கம் செய்வதைக் குறிப்பதற்கே பயன்படுகின்றது.  
வணிகச் செயலாக்க அயலாக்கம் என்பது, இயல்பாக மனிதவள ஆதாரங்கள் அல்லது நிதி மற்றும் கணக்குப்பதிவு போன்ற அக வணிகச் செயல்பாடுகளை உள்ளடக்கிய அக அலுவலக அயலாக்கம் எனவும், தொடர்பு மையச் சேவைகள் போன்ற வாடிக்கையாளர் தொடர்பான சேவைகளை உள்ளடக்கிய புற அலுவலக அயலாக்கம் எனவும் வகைப்படுத்தப்படுகின்றது.  
நிறுவனம் அமைந்துள்ள நாட்டிற்கு வெளியே ஒப்பந்தமிடப்பட்ட வணிகச் செயலாக்க அயலாக்கம், அயல்நாட்டு அயலாக்கம் எனப்படுகின்றது. நிறுவனம் அமைந்துள்ள நாட்டின் அருகேயுள்ள (அல்லது பக்கத்திலுள்ள) நாட்டுடன் ஒப்பந்தமிடப்பட்ட வணிகச் செயலாக்க அயலாக்கம், அருகாமை அயலாக்கம் எனப்படுகின்றது.  
தகவல் தொழில்நுட்பத் துறைக்கு அளிக்கப்பட்ட வணிகச் செயலாக்க அயலாக்கத்தின் நெருக்கம், அதை **தகவல் தொழில்நுட்பம் இயக்கப்பட்ட சேவை** அல்லது **ITES** எனவும் வகைப்படுத்துக்கின்றது. அறிவுசார் செயலாக்க அயலாக்கம்(KPO) மற்றும் சட்ட ரீதியான செயலாக்க அயலாக்கம் (LPO) ஆகியவை வணிகச் செயலாக்க அயலாக்கத் துறையின் சில துணைப் பிரிவுகள் ஆகும்.
# வணிகச் செயலாக்க அயலாக்கம்

## தொழிற்துறை அளவு

இந்தியா 10.9 பில்லியன் USD ஐ அயல்நாட்டு அயலாக்க வணிகச் செயலாக்க அயலாக்கத்திலிருந்தும், 30 பில்லியன் அமெரிக்க டாலரை தகவல் தொழில்நுட்பம் மற்றும் மொத்த வணிகச் செயலாக்க அயலாக்கத்திலிருந்தும் வருமானமாகக் கொண்டுள்ளது (நிதியாண்டு 2008 ஆம் ஆண்டில் எதிர்பார்க்கப்பட்டது). இந்தியா மொத்த வணிகச் செயலாக்க அயலாக்க துறையில் 5-6% எனுமளவு பங்கைக் கொண்டிருந்தாலும், அயல்நாட்டு அயலாக்கக் கூறின் 63% பங்கைக் கொண்டுள்ளது. இந்த 63% ஆனது கடந்த ஆண்டு அயல்நாட்டு அயலாக்க பங்காக இருந்த 70% இலிருந்து குறைந்திருக்கின்றது. கிழக்கு ஐரோப்பா, பிலிப்பைன்ஸ், மொராக்கோ, எகிப்து மற்றும் தென்னாப்பிரிக்கா போன்ற பிற நாடுகள் சந்தையில் பங்கெடுக்கத் தொடங்கினாலும் கடந்த ஆண்டில் இந்தியாவில் துறையானது 38% சதவீதம் வளர்ச்சியடைந்திருக்கின்றது. இந்தத் துறையில் சீனாவும் மிகச்சிறிய அடிப்படையில் இருந்து வளர்ச்சியைப் பெற முயற்சிக்கின்றது. இருப்பினும், வணிகச் செயலாக்க அயலாக்க துறை இந்தியாவில் வளர்ச்சியைத் தொடரும் என்றும் எதிர்நோக்கும் சூழலில், அதன் அயல்நாட்டு அயலாக்கப் பகுதியின் சந்தைப் பங்கு மதிப்பு சரியும் என்று எதிர்பார்க்கப்படுகின்றது. பெங்களூர், ஹைதராபாத், கொல்கத்தா, மும்பை, புனே, சென்னை மற்றும் புதுடில்லி ஆகியவை இந்தியாவிலுள்ள முக்கிய வணிகச் செயலாக்க அயலாக்க மையங்கள் ஆகும்.  
NASSCOM கருத்துப்படி, ஜென்பேக்ட், WNS குளோபல் சர்வீசஸ், டிரான்ஸ்வொர்க்ஸ் இன்பர்மேஷன் சர்வீசஸ், IBM தக்ஷ் மற்றும் TCS வணிகச் செயலாக்க அயலாக்கம் ஆகியவை 2006-2007 ஆம் ஆண்டின் சிறந்த ஐந்து இந்திய வணிகச் செயலாக்க அயலாக்க ஏற்றுமதி நிறுவனங்கள் ஆகும்.  
மெக்கின்ஸி நிறுவனக் கருத்துப்படி, உலகளாவிய "குறிப்பிடத்தகுந்த" வணிகச் செயலாக்க அயலாக்க சந்தையின் மதிப்பு $122 – $154 பில்லியனாக இருக்கின்றது. இவற்றில்: 35-40 சில்லறை வங்கியியல், 25-35 காப்பீடு, 10-12 சுற்றுலா/விருந்தோம்பல், 10-12 வாகனம், 8-10 தொலைத்தொடர்புத் துறை, 8 மருந்து, 10-15 பிற துறைகள் மற்றும், நிதி, கணக்குப்பதிவு மற்றும் HR ஆகியவற்றில் 20-25 ஆகவும் இருக்கின்றது. மேலும் 2006 ஆம் ஆண்டில் அதன் கொள்ளவில் 8% பயன்படுத்தப்பட்டதாக மதிப்பிடப்படுகின்றது
# வணிகச் செயலாக்க அயலாக்கம்

## அச்சுறுத்தல்கள்

ஆபத்தே வணிகச் செயலாக்க அயலாக்கத்தின் முக்கியப் பின்னடைவாகும். எடுத்துக்காட்டாக தகவல் முறைமைகளின் அயலாக்கமானது, தகவல்தொடர்பு ரீதியாகவும் அதேநேரத்தில் தனியுரிமை ரீதியாகவும் பாதுகாப்புச் சிக்கல்களை ஏற்படுத்தும். எடுத்துக்காட்டாக, வட அமெரிக்க அல்லது ஐரோப்பியத் தரவின் பாதுகாப்பானது துணைக்கண்டத்தில் அணுகப்பட்டு அல்லது கட்டுப்படுத்தப்பட்டு பராமரிக்க மிகவும் கடினமானது. அறிவு சார்ந்த கோணத்தில், பணியாளர்களின் மாறும் மனநிலை, இயக்குவதற்கான விலைகளைக் குறைத்து மதிப்பிடுதல் மற்றும் சுதந்திரத்தை இழக்கும் முக்கிய ஆபத்து ஆகியவை இதன் ஆபத்துகளாகும். மேலும் அயலாக்கமானது நிறுவனம் மற்றும் அதன் ஒப்பந்ததாரர் இடையே வேறுபட்ட உறவுக்கு வழிகோலுகிறது.  
ஆகவே, ஏதேனும் ஆதாயம் பெறவேண்டுமானால் அயலாக்கத்திலுள்ள இடையூறுகளையும் அச்சுறுத்தல்களையும் கண்டிப்பாக நிர்வகிக்க வேண்டும். கட்டமைக்கப்பட்ட வழியில் அயலாக்கத்தை நிர்வகிக்கவும், நேர்மறையான வெளியீடுகளை அதிகரிக்கவும் மற்றும் இடையூறுகளைக் குறைக்கவும் மற்றும் எந்த அச்சுறுத்தல்களையும் தவிர்க்கவும் வணிகத் தொடர் மேலாண்மை (BCM) மாதிரி ஒன்று அமைக்கப்படுகிறது.
அயலாக்கப்பட்டிருக்கின்ற அல்லது அயலாக்கப்படக்கூடிய வணிகச் செயலாக்கங்களை வெற்றிகரமாக அடையாளம் காண, நிர்வகிக்க மற்றும் கட்டுப்படுத்த பல செயல்படிகளின் தொகுப்பை BCM கொண்டிருக்கின்றது.
அயலாக்கம் செய்ய சாத்தியமுள்ள தகவல் அமைப்புகளை அடையாளம் காணும் செயலாக்கத்தையே மையமாகக் கொண்ட மற்றொரு கட்டமைப்பான AHP எனப்படும் கட்டமைப்பு விவரிக்கப்படுகிறது.  
எல். வில்காக்ஸ், எம். லாசிட்டி மற்றும் ஜி. பிட்ஸ்ஜெரால்டு ஆகியோர் தெளிவற்ற ஒப்பந்த வடிவமைப்பிலிருந்து தொழில்நுட்ப IT- செயலாக்கங்களைப் புரிந்துகொள்ளுவதில் சிரமம் வரையிலான நிறுவனங்கள் சந்திக்கும் பல ஒப்பந்தப் பிரச்சினைகளைக் கண்டறிந்தனர்.
# ஜூஹி சாவ்லா

**ஜூஹி சாவ்லா** (*Juhi Chawla*, பிறப்பு: நவம்பர் 13, 1967) ஓர் இந்திய நடிகை, திரைப்படத் தயாரிப்பாளர் மற்றும் தொலைக்காட்சி நிகழ்ச்சித் தொகுப்பாளர் ஆவார். இவர் இந்தியாவின் பஞ்சாப் மாநிலத்தில் உள்ள லூதியானாவில் பிறந்தார்.1984 ஆம் ஆண்டு *மிஸ் இந்தியா அழகி போட்டியில்* வெற்றி பெற்றார். இவர் பாலிவுட்டின் முன்னணி நடிகைகளில் ஒருவராகத் திகழ்ந்தார்.
# ஜூஹி சாவ்லா

## ஆரம்ப கால வாழ்க்கை மற்றும் பின்னணி

ஜூஹி சாவ்லா இந்தியாவில், பஞ்சாபில் உள்ள லூதியானாவில் பிறந்தார். இவர் மருத்துவர். எஸ். சாவ்லாவுக்கும், மோனா சாவ்லாவுக்கும் பிறந்த முதல் குழந்தை ஆவார். இவர் மும்பையில் உள்ள *சைதன்கம் கல்லூரியில்* தனது பட்டப் படிப்பை முடித்தார். இவர் 1984 ஆம் ஆண்டு *மிஸ் இந்தியாவாகத்* தேர்ந்தெடுக்கப்பட்டார். 1984 இல் *மிஸ் யுனிவர்ஸ் போட்டியில்* சிறந்த ஆடை அலங்காரத்திற்கான விருது பெற்றார்.
# ஜூஹி சாவ்லா

## தனிப்பட்ட வாழ்க்கை

ஜூஹி சாவ்லா தொழிலதிபர் ஜெய் மேத்தாவை திருமணம் செய்தார். இவர்களுக்கு இரண்டு குழந்தைகள் இருந்தனர். இவருடைய மகள் 2001 ஆம் ஆண்டும், மகன் 2003 ஆம் ஆண்டும் பிறந்தனர்.
# ஜூஹி சாவ்லா

## தொலைக்காட்சி

2000 ஆம் ஆண்டுகளின் போது சாவ்லா தொலைக்காட்சித் தொகுப்பாளராகவும் குறிப்பிட்ட தொலைக்காட்சி நிகழ்ச்சிகளில் தொகுப்பாளராகவும் இருந்துள்ளார்.
# ஜூஹி சாவ்லா

## திரைப்படத்துறை

சாவ்லா 1986 இல் வெளியான சுல்தானத் என்ற இந்தித் திரைப்படத்தின் மூலம் திரையுலகில் அறிமுகமானார்.
# ஜூஹி சாவ்லா

## தயாரித்தவை

- 2000 - *ஃபீர் பி தில் கை இந்துத்தானி*
- 2001 - *அசோகா*
- 2003 - *சல்தே*
# இந்தியாவில் தீவிரவாதம்

இசுலாமிய, இந்து, சீக்கிய, கிறித்தவ மற்றும் நக்சலைட் புரட்சி இயக்கங்கள் **இந்தியாவில் தீவிரவாதத்தின்** (*Terrorism in India*) மூலக்காரணிகளாக இருக்கின்றன.  
இன்றைய காலகட்டத்தில் தீவிரவாதிகளின் நீண்டகால நடவடிக்கைகள் உள்ள பிராந்தியங்களாக சம்மு காசுமீர், மும்பை, மத்திய இந்தியா (நக்சலிசம்) மற்றும் *ஏழு சகோதரி மாநிலங்கள்* (சார்பற்ற தன்னாட்சிச் செயல்பாடுகளைக் கொண்டது) ஆகியவை கருதப்படுகின்றன. முற்காலத்தில் இந்திய மாநிலமான பஞ்சாப் மற்றும் தலைநகரமான டெல்லியில் பயங்கரவாத நடவடிக்கைகளுக்கு தொடக்கமாக பஞ்சாப் கிளர்ச்சி அமைந்தது.  
2006 ஆம் ஆண்டு வரை நாட்டின் 608 மாவட்டங்களில் குறைந்தபட்சமாக 232 பேர் தீவிரவாத நடவடிக்கைகளால் அல்லல்பட்டனர். மேலும் இவர்கள் தீவிரவாத இயக்கங்களின் வெவ்வேறு விதமான தாக்குதலுக்கும் ஆளாகினர். 2008 ஆம் ஆண்டு ஆகத்து மாதத்தில், தேசிய பாதுகாப்பு ஆலோசகர் எம். கே. நாராயணனன் கூறுகையில், 800 க்கும் மேற்பட்ட தீவிரவாத இயக்கங்கள் நாட்டில் உள்ளன என்றார்.
# இந்தியாவில் தீவிரவாதம்

## மேற்கு இந்தியா

### மும்பை

தீவிரவாத இயக்கங்களின் முக்கிய இலக்காக மும்பை உள்ளது. அடிப்படையாக காசுமீரிலிருந்து வரும் பிரிவினை வாத இயக்கங்கள் இந்த நகரத்தை இலக்காக கொண்டுள்ளன. கடந்த சில ஆண்டுகளில் நிகழ்ந்தவை: ஜூலை 2006 ஆம் ஆண்டில் உள்ளூர் இரயில்கள் கடுமையான வெடித்தாக்குதல்களுக்கு உட்பட்டதும், மிக அண்மையில் தெற்கு மும்பையில் இதுவரை இல்லாத தாக்குதலாக 2008 ஆம் ஆண்டு நவம்பர் மாதம் 26 ஆம் தேதியன்று இரண்டு முக்கிய விடுதிகளும், இன்னொரு கட்டடமும் முற்றுகையிடப்பட்டு தாக்கப்பட்டதும் உள்ளிட்ட தாக்குதல்கள் மும்பையில் நிகழ்ந்துள்ளன.  
மும்பையில் தீவிரவாதிகளின் தாக்குதல்கள்:*  
- 12 மார்ச் 1993 - 13 வெடி குண்டுகள் கடுமையாக வெடித்ததில் 257 பேர் பலியாகினர்
- 6 டிசம்பர் 2002 - காட்கோபர் எனும் இடத்தில் பேருந்தில் வெடிகுண்டு வெடித்ததில் 2 பேர் பலியாகினர்
- 27 ஜனவரி 2003 - வைல் பரில் எனும் இடத்தில் மிதிவண்டியில் வெடிகுண்டு வெடித்ததில் ஒருவர் பலியானார்
- 14 மார்ச் 2003 - முலன்ட் எனும் இடத்தில் இரயிலில் வெடிகுண்டு வெடித்ததில் 10 பேர் பலியாகினர்
- 28 ஜூலை 2003 - காட்கோபர் எனும் இடத்தில் பேருந்தில் வெடிகுண்டு வெடித்ததில் 4 பேர் பலியாகினர்
- 25 அகஸ்ட் 2003 - இந்தியாவின் நுழைவாயிலுக்கு அருகிலும், சவேரி பசாரிலும் இரண்டு வெடிகுண்டுகள் வெடித்ததில் 50 பேர் பலியாகினர்
- 11 ஜூலை 2006 - ஏழு வெடிகுண்டுகள் தொடர்ச்சியாக இரயிலில் கடுமையாக வெடித்ததில் 209 பேர் பலியாகினர்
- 26 நவம்பர் 2008லிருந்து 29 நவம்பர் 2008 வரை - ஒருங்கிணைந்து நிகழ்த்தப்பட்ட தொடர் தாக்குதலில் குறைந்தது 172 பேர் பலியாகினர்.
# இந்தியாவில் தீவிரவாதம்

## சம்மு காசுமீர்

- 1998 சம்பா படுகொலை
- 1998 வந்தமா படுகொலைகள்
- 1998 சப்நாரி படுகொலைகள்
- 1998 பிரான்கோட் படுகொலைகள்
- 2000 அமர்நாத் யாத்ரீகர்கள் படுகொலை
- 2001 அமர்நாத் யாத்திரீகர்கள் படுகொலை
- 2002 அமர்நாத் யாத்திரீகர்கள் படுகொலை
- 2001 கிஷ்துவார் படுகொலை
- 2002 காசிம் நகர் படுகொலைகள்
- 2002 இரகுநாத் கோயில் தாக்குதல்கள்
- 2003 புல்வாமா படுகொலைகள்
- 2006 தோடா படுகொலை
- அமர்நாத் தாக்குதல், 2017
- புல்வாமா தாக்குதல் 2019
- 2001 ஜம்மு காஷ்மீர் சட்டசபை தாக்குதல்
- 2002 கலுசாக் படுகொலைகள்
- 2006 ஸ்ரீநகர் குண்டுவெடிப்புகள்
- மார்ச் 2013 ஸ்ரீநகர் தாக்குதல்
- ஜூன் 2013 ஸ்ரீநகர் தாக்குதல்
- 2014 காஷ்மீர் பள்ளத்தாக்கு தாக்குதல்கள்
- 2016 பதான்கோட் தாக்குதல்
- 2019 புல்வாமா தாக்குதல்
- 2025 பகல்காம் தாக்குதல்
# இந்தியாவில் தீவிரவாதம்

## வடக்கு மற்றும் வடமேற்கு இந்தியா

### புது டெல்லி

2005 ஆம் ஆண்டு அக்டோபர் 29 அன்று இந்திய தலைநகரமான புது டெல்லியில் நடந்த மூன்று வெடிகுண்டு தாக்குதலில் 60 பேர் கொல்லப்பட்டனர். குறைந்தது 200க்கும் மேற்பட்டோர் காயமடைந்தனர். பாதிக்கப்பட்டவர்கள் எண்ணிக்கை மிகஅதிகமாக இருந்ததால் இது 2005 ஆம் ஆண்டில் இந்தியாவில் நிகழ்ந்த அதிக இறப்புகள் நிகழ்ந்த வெடிகுண்டு தாக்குதலாகப் பதிவு செய்தது. இதைத் தொடர்ந்து 13 செப்டம்பர் 2008 அன்று 5 வெடிகுண்டுகள் வெடித்தன.
# இந்தியாவில் தீவிரவாதம்

## வடக்கு மற்றும் வடமேற்கு இந்தியா

### புது டெல்லி

#### டெல்லி பாதுகாப்பு உச்சி மாநாடு

பிப்ரவரி 14 2007 அன்று டெல்லியில் உள்ள ஹைதராபாத் ஹவுஸில் டெல்லி உச்சி மாநாடு நடைபெற்றது. இதில் சீனா, இந்தியா மற்றும் ரஷ்யா ஆகிய நாடுகளின் வெளியுறவுத்துறை அமைச்சர்கள் கலந்து கொண்டனர். இந்த மாநாட்டில் இவர்கள் தீவிரவாதம், போதை மருந்து, ஐக்கிய நாடுகளின் சீரமைப்பு பற்றியும் மேலும் ஆப்கானிஸ்தான், ஈரான், ஈராக் மற்றும் வட கொரிய நாடுகளின் பாதுகாப்பு நிலைகள் குறித்தும் கலந்துரையாற்றினர்.
# இந்தியாவில் தீவிரவாதம்

## வடக்கு மற்றும் வடமேற்கு இந்தியா

### புது டெல்லி

#### இந்திய நாடாளுமன்றத் தாக்குதல்

2001 ஆம் ஆண்டு டிசம்பர் 13 அன்று இந்திய நாடாளுமன்றத்தை தீவிரவாதிகள் தாக்கினர். இங்கு நடந்த 45-நிமிட துப்பாக்கிச்சூட்டில் 9 காவலர்களும் மேலும் நாடளுமன்ற பணியாளர் ஒருவரும் கொல்லப்பட்டனர். தாக்குதல் நடத்திய ஐந்து தீவிரவாதிகளும் பாதுகாப்பு படையினரால் கொல்லப்பட்டனர். மேலும் அவர்கள் பாகிஸ்தானைச் சேர்ந்தவர்கள் என்பதும் அடையாளம் காணப்பட்டது. இந்த தாக்குதல் இந்திய நேரப்படி காலை 11:40க்கு நாடாளுமன்றத்தின் இரு அவைகளும் ஒத்தி வைக்கப்பட்ட நேரத்தில் நடந்தது.  
சந்தேகத்திற்குரிய தீவிரவாதிகள் அதிரடிப்படையினரின் உடையில் மிக முக்கிய நபர்களுக்கான கதவின் வழியாக நாடாளுமன்ற கட்டடத்திற்குள் நுழைந்தனர். அவர்கள் வந்த வாகனத்தில் உள்துறை அமைச்சகத்தின் பாதுகாவர் ஸ்டிக்கரை ஒட்டிக்கொண்டு நாடாளுமன்ற கட்டடத்தினுள் நுழைந்தனர்.  
தாக்குதலுக்காக தீவிரவாதிகள் பெருமளவு வெடிப்பொருள்களையும் மேலும் ஏகே-47 ரக துப்பாக்கிகள், வெடிப்பொருள்கள் மற்றும் கையெறி குண்டுகளையும் பயன்படுத்தினர். இந்த தாக்குதல் நடந்த போது மூத்த அமைச்சர்களும் 200க்கும் மேற்பட்ட நாடாளுமன்ற உறுப்பினர்களும் நாடாளுமன்றத்தின் மத்திய மண்டபத்தில் இருந்தனர். அந்த சமயத்தில் பாதுகாப்பு பணியாளர்கள் வளாகம் முழுவதும் மூடி அவர்களை காத்ததில் பல உயிர்கள் பாதுகாக்கப்பட்டது.
# இந்தியாவில் தீவிரவாதம்

## வடக்கு மற்றும் வடமேற்கு இந்தியா

### உத்தரப் பிரதேசம்

#### அயோத்தியா விவகாரம்

அயோத்தியில் உள்ள 16 ஆம் நூற்றாண்டில் கட்டப்பட்ட பழமையான பாபர் மசூதி இந்து (சிவசேனா, vhp) இயக்கங்களால் 1992இல் இடிக்கப்பட்டது. இது 2005 இல் தாக்கப்பட்டதையடுத்து நெடுநாட்களாக கொதித்துக்கொண்டிருந்த அயோத்தி விவகாரம் உச்சமடைந்தது. தீவிரவாதிகளுக்கும், காவலர்களுக்கும் இடையே நடந்த இரண்டு மணி நேர துப்பாக்கிச்சண்டையில் 5 தீவிரவாதிகள் கொல்லப்பட்டனர். (BBC) இந்த தீவிரவாத தாக்குதலுக்காக எதிர்க் கட்சிகள், நாட்டின் தலைர்களுடன் இணைந்து நாடு தழுவிய வேலைநிறுத்தததை மேற்கொண்டது.
# இந்தியாவில் தீவிரவாதம்

## வடக்கு மற்றும் வடமேற்கு இந்தியா

### உத்தரப் பிரதேசம்

#### வாரணாசி குண்டுவெடிப்புகள்

இந்துக்களின் புனித நகரமான வாரணாசியில் 7 மார்ச், 2006 அன்று தொடர்குண்டு வெடிப்பு நிகழ்ந்தது. இதில் பதினைந்து பேர் கொல்லப்பட்டனர். மேலும் பிற 101 பேர் காயமடைந்தனர் எனத் தெரிவிக்கப்பட்டது. எந்த அமைப்பும் இந்த தாக்குதலுக்கு பொறுப்பேற்கவில்லை. ஆனால் வாரணாசியில் 2006 ஆம் ஆண்டின் தொடக்கத்தில் லஷ்கர்-இ-தொய்பாவை சேர்ந்த நபர் கைது செய்யப்பட்டதை தொடர்ந்து இந்த குண்டுவெடிப்புக்கு அவர்களே காரணமாக இருக்கலாம் என கருதப்பட்டது.  
ஏப்ரல் 5, 2006 அன்று இந்திய காவல்துறை ஆறு இஸ்லாமிய தீவிரவாதிகளையும், குண்டுவெடிப்புத்திட்டத்திற்கு அவர்களுக்கு துணையாக இருந்த மதகுரு ஒருவரையும் கைது செய்தது. இந்த மதகுரு வங்காளதேசத்தின் தடைசெய்யப்பட்ட தீவிரவாத இயக்கமான கர்கத்துல் ஜிகாத்-அல் இஸ்லாமியின் படைத்தலைவராக இருக்கலாம் என நம்பப்படுகிறது. மேலும் இவர் பாகிஸ்தானின் உளவு நிறுவனமான இண்டர்-சர்வீசஸ் இண்ட்டெலிஜன்ஸுடன் தொடர்புடையவராக இருக்கலாம் என நம்பப்பட்டது.
# இந்தியாவில் தீவிரவாதம்

## வடகிழக்கு இந்தியா

வடகிழக்கு இந்தியா 7 மாநிலங்களை கொண்டது (*ஏழு சகோதிரிகள்* எனவும் அழைக்கப்படுகிறது), அவை: அஸ்ஸாம், மேகாலயா, திரிபுரா, அருணாச்சல பிரதேசம், மிசோரம், மணிப்பூர், மற்றும் நாகாலாந்து. எப்போதும் இந்த மாநிலங்களுக்கும், மத்திய அரசுக்கும் இடையே பதட்டமான சூழ்நிலையே நிலவுகிறது. மேலும் இங்கு மாநிலங்களையே சொந்தமாக கொண்ட பழங்குடியினத்தவர்களுக்கும் இந்தியாவின் மற்ற பகுதிகளில் இருந்து குடிபெயர்ந்து வந்தவர்களுக்கும் இடையேயும் பதட்டமான சூழ்நிலையே நிலவுகிறது.  
அந்த மாநிலங்கள் தங்களது பிரச்சனைகளின் மேல் மத்திய அரசு அக்கறை எடுத்துக்கொள்வது இல்லை என குற்றம் சாட்டுகின்றன. இந்த உணர்வே இந்த மாநிலங்களில் வாழ்பவர்களுக்கு சொந்த-ஆளுகைக்கு மிகப்பெரிய ஆதரவு கொடுப்பதற்குக் காரணமாயிற்று. மணிப்பூர் மற்றும் நாகாலாந்து மாநிலங்களுக்கு இடையே ஆட்சிப்பரப்புச் சார்ந்த பிரச்சனைகளும் உள்ளன.  
வடகிழக்கு பகுதிகளில் திடீரெனத் தாக்கும் நடவடிக்கைகளும் மற்றும் வட்டார இயக்கங்களும் உருவாகி வருகின்றன. குறிப்பாக அஸ்ஸாம், நாகாலாந்து, மிசோரம் மற்றும் திரிபுரா மாநிலங்களில் இந்த இயக்கங்கள் உருவாகின்றன. இந்த இயக்கங்களில் பெரும்பாலானவை தனி மாநிலம் பெறுவதையே கொள்கையாக கொண்டுள்ளது அல்லது வட்டார சுயாட்சி மற்றும் அரசுரிமையை அதிகப்படுத்தக் கோருகிறார்கள்.  
வடகிழக்கு வட்டாரத்தின் நெருக்கடி நிலையை எளிதாக்கி சீர்படுத்தும் விதமாக இந்திய மற்றும் மாநில அரசுகள் இந்த வட்டாரத்தில் வாழும் மக்களின் வாழ்க்கைத்தரத்தை உயர்த்த முயற்சி மேற்கொண்டுள்ளதால் இந்நிலை சிறிது தணிந்துள்ளது. எனினும் இந்த வட்டாரங்களில் வெளிசக்திகளின் ஆதரவுடன் போராட்டக்குழுக்கள் இன்னும் இயங்கிக்கொண்டு இருக்கின்றன.
# இந்தியாவில் தீவிரவாதம்

## வடகிழக்கு இந்தியா

### நாகாலாந்து

நாகாலாந்தில் குறிப்பிடத்தக்க ஒரு இயக்கமானது 1950களின் தொடக்கத்திலிருந்து அங்கு இயங்கியது. இறுதியாக 1980களில் அடக்குமுறை மற்றும் புதிய உறுப்பினர்களை தேர்ந்தெடுத்தல் போன்றவற்றின் மூலம் அது முடிவுக்குக் கொண்டுவரப்பட்டது வரை அது இயங்கியது. *தேசிய சமதர்மவாத கவுன்சிலான நாகாலாந்து-இசாக்-முவாக்* (NSCN-IM), நாகாலாந்தை சுயேச்சையான பிராந்தியமாக அறிவிக்க போராடியது. மேலும் இந்திய இராணுவத்தின் மேல் இந்த வட்டாரத்தில் பல தாக்குதல்களை நடத்தியது. அரசின் அதிகாரப்பூர்வமான அறிவிப்பின் படி 1992 மற்றும் 2000ஆம் ஆண்டுகளுக்கு இடையே 599 பொதுமக்கள், 235 பாதுகாப்பு படை வீரர்கள் மேலும் 862 தீவிரவாதிகள் உயிரிழந்துள்ளனர்.  
2001 ஆம் ஆண்டு ஜூன் 14 அன்று இந்திய அரசுக்கும் NSCN-IMக்கும் இடையே சீஸ்-பயர் எனப்படும் ஒப்பந்தம் கையெழுத்தானது. இது நாகாலாந்தில் பரவலாக ஏற்றுக்கொள்ளப்பட்டது. மேலும் ஆதரிக்கப்பட்டது. தீவிரவாதிகளுக்கு ஒருங்கிணைந்து செயல்பட்ட இயக்கங்களான ஒருங்கிணைந்த நாகா தேசிய கவுன்சில் (NNC-F) மேலும் தேசிய கவுன்சிலான நாகாலாந்து-கப்லங்கும் (NSCN-K) இந்த முன்னேற்றத்தை வரவேற்றன.  
மணிப்பூர் போன்ற அண்டை மாநிலங்கள் இந்தப் போர்நிறுத்தம் குறித்து கவலை கொண்டன. அவை NSCNயின் தீவிரவாத நடவடிக்கைகள் இந்த மாநிலங்களில் தொடரக்கூடும் என பயப்பட்டன. மேலும் அவை மத்திய அரசை போர்நிறுத்த ஒப்பந்ததை நீக்குமாறும், புதிதாக மீண்டும் இராணுவ நடவடிக்கைகளை தொடங்குமாறும் கேட்டுக்கொண்டன. போர்நிறுத்தம் அமலில் இருந்தபோதும் NSCNயின் தாக்குதல்கள் தொடர்ந்துகொண்டு இருக்கின்றன.
# இந்தியாவில் தீவிரவாதம்

## வடகிழக்கு இந்தியா

### திரிபுரா

1990 ஆம் ஆண்டு திரிபுராவில் தீவிரவாத நடவடிக்கைகள் அதிகரித்தன. தீவிரவாதத்தில் ஈடுபடுவர்களுக்கு பங்களாதேஷ் தனது எல்லைப்பகுதியில் பாதுகாப்பு அளிக்கிறது என மத்திய அரசு குறைகூறியது. *திரிபுரா பழங்குடித் துறை தன்னாட்சி மாவட்ட கவுன்சிலின்* கட்டுப்பாட்டுக்குள் இருந்த பல பகுதிகள் புது டெல்லி, திரிபுரா மாநில அரசு, மற்றும் கவுன்சிலுக்கும் இடையே ஏற்பட்ட முத்தரப்பு உடன்படிக்கையால் அதிகரிக்கப்பட்டன. அரசு அப்போதிலிருந்து இயக்கத்தை தன் கட்டுப்பாட்டின் கீழ் கொண்டுவந்திருந்தாலும் சில கலக இயக்கங்கள் இன்னும் இருந்துவருகின்றன.
# இந்தியாவில் தீவிரவாதம்

## வடகிழக்கு இந்தியா

### மணிப்பூர்

மணிப்பூரில் *மக்கள் விடுதலைப்படை* எனும் அமைப்பை போராளிகள் ஏற்படுத்தினர். பர்மாவில் உள்ள மிட்டி பழங்குடியினரை இணைப்பதும் மற்றும் மணிப்பூரை தனிமாநிலமாக உருவாக்குவதும் இந்த இயக்கத்தின் முக்கிய குறிக்கோள் ஆகும். எனினும் 1990 ஆம் ஆண்டின் மத்தியில் இந்திய பாதுகாப்பு படையினருடனான கடுமையான மோதலுக்குப் பின்னர் இந்த அமைப்பு ஒடுக்கப்பட்டது.  
2005 ஆம் ஆண்டு செப்டம்பர் 18 அன்று சுரசந்த்பூர் மாவட்டத்தில் ஜீமி புரட்சிப்படைக்கும் முன்னணி ஜூமி புரட்சியாளர்களுக்கும் நடந்த சண்டையில் ஆறு பிரிவினை வாதப் பயங்கரவாதிகள் கொல்லப்பட்டனர்.  
2005 ஆம் ஆண்டு செப்டம்பர் 20 அன்று தலைநகரமான இம்பாலுக்கு 22 மைல் தொலைவில் உள்ள கிராமமான நரியங்கில் 14 இந்திய வீரர்கள் கங்லே யாவ்ல் கண்ணா லுப் (KYKL) எனும் இயக்கத்தை சேர்ந்த 20 பயங்கரவாதிகள் AK-56 ரக துப்பாக்கி மற்றும் ஆயுதங்களின் மூலம் பதுங்கியிருந்து தாக்கியதில் கொல்லப்பட்டனர். "அடையாளம் காணப்படாத பயங்கரவாதிகள் தானியங்கு ஆயுதங்களை பயன்படுத்தி சாலை ரோந்துப் பணியில் இருந்த கோர்கா ரைபிள் இராணுவப்பிரிவைச் சேர்ந்தவர்களை பதுங்கியிருந்து தாக்கியதில் எட்டு பேர் சம்பவ இடத்திலேயே கொல்லப்பட்டனர்," என இந்திய அரசாங்கத்தின் செய்தித்தொடர்பாளர் கூறினார்.
# இந்தியாவில் தீவிரவாதம்

## வடகிழக்கு இந்தியா

### மிசோரம்

*மிசோ தேசிய முன்னணி* இருபது ஆண்டுகளுக்கு மேலாக இந்திய இராணுவம்|இந்திய இராணுவத்திடம்]] விடுதலைக்காக போராடியது. அண்டை மாநிலங்களைப் போலவே இந்த இயக்கமும் இராணுவத்தால் ஒடுக்கப்பட்டது.
# இந்தியாவில் தீவிரவாதம்

## தென்னிந்தியா

### கர்நாடகா

வரலாற்று முக்கியத்துவம் வாய்ந்த இடங்களும் இந்தியாவின் தகவல் தொழில் நுட்ப நகரமான பெங்களூருவும் இருப்பினும் கர்நாடகா தீவிரவாதத்தினால் மிகவும் குறைவாக பாதிக்கப்படும் மாநிலமாக உள்ளது. இருந்தபோதும் இங்கே சமீப காலமாக நக்சலைட்களின் நடவடிக்கைள் மேற்கு மலையிடை வழிகளில் அதிகரித்து வருகிறது. சில தாக்குதல்களும் இங்கு நடந்துள்ளன. 2005 ஆம் ஆண்டு டிசம்பர் 28 அன்று IISc மீதான தாக்குதலும் 2008 ஆம் ஆண்டு ஜூலை 26 அன்று நடந்த தொடர் குண்டுவெடிப்பும் முக்கிய தாக்குதல்களாகும்.
# இந்தியாவில் தீவிரவாதம்

## தென்னிந்தியா

### ஆந்திரப் பிரதேசம்

தீவிரவாதத்தினால் பாதிக்கப்படும் சில தென் மாநிலங்களில் ஆந்திரப் பிரதேசமும் ஒன்றாகும். எனினும் பாதிப்பின் அளவுகள் மற்ற மாநிலங்களை விட மிகவும் வேறுபட்ட விதத்திலும் குறைந்த அளவிலும் உள்ளது. ஆந்திரப் பிரதேசத்தில் தீவிரவாதமானது *மக்கள் போர்க் குழு* (People's War Group) அல்லது PWG, என்று பிரபலமாக கூறப்படும் நக்சலைட்களினால் மேற்கொள்ளப்படுகிறது.  
மக்கள் போர்க் குழு இந்தியாவில் இருபது ஆண்டுகளாக இயங்கி வருகிறது. இதன் பெரும்பாலான நடவடிக்கைகள் ஆந்திரப் பிரதேசத்தின் தெலுங்கானா வட்டாரத்தில் நிகழ்த்தப்படுகின்றன. ஒரிசா மற்றும் பீகாரிலும் இந்த அமைப்பு இயங்கி வருகிறது. காஷ்மீர் பயங்கரவாதிகள் மற்றும் உல்பா இயக்கங்களைப் போல் அல்லாமல் மக்கள் போர்க் குழு ஒரு மாவோயிச தீவிரவாத இயக்கமாகும் மேலும் கம்யூனிசமே இதன் முக்கிய கொள்கையாகும்.  
தேர்தலில் பேராதரவைப் பெறமுடியாத நிலையில்அவர்கள் தங்கள் கருத்துக்களை வலியுறுத்த வன்முறையைக் கையிலெடுத்தனர். கம்யூனிசத்தின் பெயரில் இந்திய காவல்துறை, பன்னாட்டு நிறுவனங்கள் மற்றும் பிற செல்வாக்கான கல்வி நிலையங்கள் ஆகியவையே இந்த இயக்கத்தின் இலக்காக உள்ளது. மேலும் மக்கள் போர்க் குழு மூத்த அரசாங்க அதிகாரிகளையும் அவர்களது இலக்காக கொண்டுள்ளனர். மேலும் முன்னால் ஆந்திரப் பிரதேச முதலமைச்சரான சந்திரபாபு நாயுடுவை படுகொலை செய்ய முயற்சித்ததும் இதிலடங்கும்.  
நம்பத்தகுந்த தகவல்களின் படி 800 முதல் 1000 வரை ஆயுத வலிமைமிக்க போராளிகள் இந்த அமைப்பில் உள்ளனர். மேலும் நேபாளத்தில் உள்ள மாவோயியவாதிகளுடனும் மற்றும் இலங்கையின் LTTEயுடனும் இவர்கள் தொடர்பு வைத்துள்ளதாக நம்பப்படுகிறது. இந்திய அரசாங்கத்தின்படி மக்கள் போர்க் குழுவின் தாக்குதல்களினால் சராசரியாக 60க்கும் மேற்பட்ட பொதுமக்களும், 60 நக்சல் பயங்கரவாதிகள் மற்றும் ஒரு டஜன் காவலர்களும் ஒவ்வொரு வருடமும் கொல்லப்படுகின்றனர்.மேலும் 25 ஆகஸ்ட் 2007 அன்று நடந்த ஹைதராபாத் குண்டுவெடிப்பு, இவர்களது முக்கிய தீவிரவாத தாக்குதலாகும்.
# இந்தியாவில் தீவிரவாதம்

## தென்னிந்தியா

### தமிழ்நாடு

முன்னால் பிரதமர் ராஜிவ் காந்தி படுகொலை செய்யப்படுவதற்கு முன்பு வரை LTTE *தமிழ் ஈழ விடுதலைப்புலிகள் இயக்கத்தின்* போராட்டக்குழுவினர் தமிழ்நாட்டில் இயங்கி வந்தனர். LTTE இன் வேலுப்பிள்ளை பிரபாகரன், தமிழ்ச்செல்வன் மற்றும் பிற ஈழ உறுப்பினர்களும் தமிழ்நாட்டில் பல முறை உரை நிகழ்த்தியுள்ளனர். தமிழ் புலிகள், தற்போது தடை செய்யப்பட்ட ஒரு இயக்கமாகும், கடந்த காலத்தில் பல நன்கொடைகளையும், இந்தியாவின் ஆதரவையும் இந்த இயக்கம் பெற்றிருந்தது. இந்தியாவில் உள்ள போராட்டக்குழுவான தமிழ்நாடு விடுதலை இயக்கம், LTTEயுடன் தொடர்பு வைத்துள்ளது.  
தமிழ்நாடும் இஸ்லாமிய அடிப்படை கொண்ட தீவிரவாதிகளினால் தாக்குதல்களை எதிர்கொண்டுள்ளது. இதைப்பற்றி மேலும் தகவல்கள் அறிய 1998 கோயம்புத்தூர் குண்டுவெடிப்பு என்பதைக் காண்க.
# இந்தியாவில் தீவிரவாதம்

## ஏர் இந்திய விமானம் 182

ஏர் இந்திய விமானமான, ஏர் இந்திய விமானம் 182 மோன்ட்ரெல்-லண்டன்-டெல்லி-பம்பாய் தடத்தில் இயங்கிக்கொண்டிருந்தது. 23 ஜூன் 1985 அன்று போயிங் 747-237B விமானம் ஐரிஸின் மீது பறந்துகொண்டிருந்த போது குண்டுவெடித்ததில் விமானத்தின் இருந்த அனைவரும் கொல்லப்பட்டனர். 11 செப்டம்பர் 2001 வரை ஏர் இந்தியா குண்டுவெடிப்பே விமானத்தின் நடந்த ஒரே இறப்புகளை அதிகமாக ஏற்படுத்திய பெரிய தாக்குதாலாக இருந்தது. கனடாவின் வரலாற்றில் இந்த நாள் அதிகமான படுகொலைகள் நடந்த கருப்புநாளாக உள்ளது. கனடா, அமெரிக்கா, யுனெட்டட் கிங்டம், ஜெர்மனி மற்றும் இந்தியா போன்ற நாடுகளில் 1985 ஆம் ஆண்டுகளிலிருந்து இன்றும் தடைசெய்யப்பட்ட தீவிரவாத அமைப்பான பாபர் கல்சா என்ற முக்கிய தீவிரவாத அமைப்பு இந்த செயலுக்கு பொறுப்பேற்றது.  
நரிட்டா விமான நிலைய குண்டுவெடிப்பு நிகழ்ந்த சில மணி நேரங்களில் இந்த சம்பவம் நிகழ்ந்தது. எம்பரர் கனிஷ்கா என பெயரிடப்பட்ட இந்த போயிங் 747-237B விமானம் (c/n 21473/330, reg VT-EFO) 31,000 அடி(9500 மீட்டர்) உயரத்தில் பறந்துகொண்டிருந்த போது வெடித்தது. இந்த விமானம் அட்லாண்டிக் பெருங்கடலில் விழுந்து நொறுங்கியதில் விமானத்திலிருந்த 329 பேர் கொல்லப்பட்டனர். அதில் 280 பேர் கனடாவை சேர்ந்தவர்கள் மற்றும் 22 பேர் இந்தியர்கள்.
# இந்தியாவில் தீவிரவாதம்

## இதனையும் காண்க

- இந்தியாவில் பயங்கரவாத தாக்குதல்களின் பட்டியல்
# மூன்றாம் ஆங்கிலேய மராட்டியப் போர்

**மூன்றாம் ஆங்கிலேய மராத்தியப் போர்** (1817 – 1818) என்பது கம்பெனி ஆட்சிக்கும், மராத்திய கூட்டமைப்இபுக்கும் இடையே, 1817 – 1818ல் நடைபெற்ற போ எரில், ஆங்கிலேயர்கள் இந்தியாவை முழுமையாக வெல்வதற்குமான அவில ஒரு போராக அமைந்தது.  
மாரத்தியப் பகுதிகளைப் பிடிக்கும் நோக்கில் இப்போரானது பிரித்தானிய தலைமை ஆளுநராக இருந்த வாரன் ஹேஸ்டிங்ஸ் என்பவரால், ஆங்கிலேய படைத்தலைவர் சர் தாமஸ் ஹிஸ்லாப் தலைமையில் பிரித்தானியப் படைகள் மராத்திய கூட்டமைப்பை எதிர்கொண்டனர்.  
போரின் முடிவில் மராத்திய கூட்டமைப்பு, கம்பெனி ஆட்சியிடம் வீழ்ந்தது. மராத்திய பேஷ்வாவின் ஆட்சி முடிவுக்கு வந்தது. மராத்திய பேஷ்வா இரண்டாம் பாஜி ராவ் பித்தூருக்கு அனுப்பப்பட்டார். அவருக்கு ஆண்டு 80,000 பவுண்ட் ஸ்டெர்லிங் ஓய்வூதியமாக கிழக்கிந்திய கம்பெனி ஆட்சி வழங்கியது.  
போரில் தோற்ற மராத்திய கூட்டமைப்பின் குவாலியர் அரசு, இந்தூர் அரசு, நாக்பூர் அரசு, பரோடா அரசு, கோல்ஹாப்பூர் அரசு மற்றும் சதாரா முதலிய மராத்திய அரசுகள், கிழக்கிந்திய கம்பெனி வகுத்த துணைப்படைத்திட்டத்தையும், ஆங்கிலேயர்களின் மேலாத்திக்கத்தையும் ஏற்று, சுதேச சமஸ்தான மன்னர்களாக இந்தியா விடுதலை அடையும் வரை ஆண்டனர்.  
1848ல் ஆண் வாரிசு அற்ற சதாரா இராச்சியத்தை, அவகாசியிலிக் கொள்கையின் படி, பிரித்தானிய இந்தியாவின் பம்பாய் மாகாணத்துடன் ஆங்கிலேயர்கள் இணைத்தனர்.  
பின்னர் 1948ல் முன்னாள் மராத்திய சுதேச சமஸ்தானங்கள் இந்திய அரசுயுடன் இணைக்கப்பட்டது.
# மாநில மறுசீரமைப்புச் சட்டம், 1956

**மாநில மறுசீரமைப்புச் சட்டம்** (1956) என்பது இந்திய அரசின் எல்லைகளை மறுசீரமைத்து அவற்றை ஆள்வதற்கென மொழிவாரியாக அமைப்பதற்கான சட்டமாகும். இந்த சட்டம் அரசியலமைப்பின் ஏழாவது சட்டத் திருத்தம் (1956) வாயிலாகக் கொண்டு வரப்பட்டது. இச்சட்டம் ஒவ்வொரு மாநில எல்லைகளை வரையறுத்து ஒவ்வொரு மாநிலத்துக்கான எல்லைக் கோடுகளை வரைந்து அவற்றை இந்திய ஆளுமைக்குள் உட்புகுத்தி அதனை மூன்று வகையான அ, ஆ, இ மாநிலங்களாக பிரித்தெடுத்தது.  
1956-ஆம் ஆண்டிலிருந்து பல்வேறு மாற்றங்கள் செய்யப்பட்டாலும்கூட, மாநில மறுசீரமைப்புச்சட்டம் 1957 மட்டுமே மாநிலத்தின் எல்லைகளை வரையறுக்கும் தனித்த அதிகாரப்பூர்வ மாற்றமாக உள்ளது.
# ஹொங்கொங் காரணப் பெயர்

**ஹொங்கொங் பெயர்** எவ்வாறு வழக்கில் வந்தது என்றால், கண்டோனிஸ் அல்லது ஹக்கா எனும் மொழிகளில் ஒன்றில் இருந்தே தோற்றம் பெற்றதாகக் கூறப்படுகின்றது. இருப்பினும் ஹொங்கொங் எனும் சொல்லுக்கான கண்டோனிக்ஸ் மொழியின் பொருள் "நறுமணம் வீசும் துறைமுகம்" (Fragrant Harbour) என்பதாகும். அதாவது கண்டோனிஸ் சொற்களான **Heung** மற்றும் **Gong** என்பவையே **Fragrant** என்றும் **Harbour** என்றும் பொருள் தருகின்றன.
# ஹொங்கொங் காரணப் பெயர்

## ஹொங்கொங் பெயர் வழங்கப்பட்ட இடம்

ஹொங்கொங் எனும் பெயர் 1842 ஆம் ஆண்டிற்கு முன்பு; தற்போது எபர்டீன் (Aberdeen) என்றழைக்கப்படும் இடத்திற்கும், அப் லெய் ச்சாவ் தீவுக்கும் (Ap Lei Chau) இடையில் அமைந்திருக்கும் சிறிய குடா பகுதியை குறிக்கும் ஒரு பெயராகத்தான் இருந்துள்ளது. இப்பகுதியில் வசித்து வந்த மீனவர்கள் தமது பேச்சு வழக்கில் இப்பெயரை பயன்படுத்தியுள்ளனர். இந்த சிறிய குடா பகுதியே பிரித்தானிய கப்பற் படையினருக்கும் இத்தீவின் பூர்வக் குடிகளாக வாழ்ந்த மீனவர்களுக்கும் இடையிலான தொடர்பாடலுக்கு முதல் புள்ளியாக அமைந்தது. தென்சீனக் கடல் நீரோடு முத்து ஆற்று நீர் (Pearl River) வந்து கலக்கும் முகத்துவாரப் பகுதியிலேயே இத்தீவுகள் இருந்துள்ளன. எனவே இத்தீவுகளை அண்டியப் பகுதி கடல், முத்து ஆற்றின் நன்னீர் உட்புகும் கடலாகையால் இக்கடல் பரப்பின் நீர் சுவையானதாகவும் நறுமணமுடையதாகவும் இருப்பதாக இப்பகுதி வாழ் மீனவர்கள் கூறுகின்றனர். இதனாலேயே இவர்கள் இக்கடல் பகுதிக்கு ஹொங்கொங் (நறுமணம் வீசும் துறைமுகம்) என்று அழைத்தனராம். இன்றும் இந்த கடல் பகுதின் நீர் உப்பு சுவை அற்றதாகவே இருக்கின்றது. இந்த கடலில் பிடிக்கப்படும் மீன்களும் நன்னீர் மீன்கள் (குளத்து மீன்கள்) போன்று உப்பற்றதாகவே இருப்பது குறிப்பிடத்தக்கது.
# ஹொங்கொங் காரணப் பெயர்

## ஹொங்கொங் பெயர் வரலாற்றில் பதிவு

1842 ஆம் ஆண்டு இத்தீவு பிரித்தானியரின் ஆட்சிக்கு உட்பட்டப்பொழுது இத்தீவையும் இத்தீவை அண்டிய கடல் பகுதியையும் குறிக்கும் பெயராகியது. இருப்பினும் முதலாம் அபின் போர் (First Opium War) முடிவடைந்து, 1842 இல் நான்கிங் உடன்படிக்கை (Treaty of Nanking) கைச்சாத்திடப்பட்ட பொழுதே ஹொங்கொங் எனும் பெயர் உலக வரலாற்றில் முதன்முதல் இத்தீவுக்கான பெயராகப் பதிவு செய்யப்பட்டது.
# ஹொங்கொங் காரணப் பெயர்

## ஹொங்கொங் தீவு - கவ்லூண் தீபகற்பம்

அதனைத் தொடர்ந்து 1860 ஆம் ஆண்டு இரண்டாம் அபின் போர் (Second Opium War) இன் பிறகு மேற்கொண்ட பெக்கிங் மாநாடு (Convention of Peking) உடன்படிக்கைப் படி ஹொங்கொங் தீவுடன், கவ்லூண் தீபகற்ப நிலப்பரப்பும் (Kowloon peninsula) கல்லுடைப்பான் தீவும் (Stonecutter Island) பிரித்தானியரின் ஆட்சி வசமானது. அதன்பின் இந்த இரண்டு பகுதிகளுக்குமான பொதுப்பெயராக ஹொங்கொங் என அழைக்கப்பட்டது.
# ஹொங்கொங் காரணப் பெயர்

## ஹொங்கொங் தீவு, கவ்லூண் தீபகற்பம், புதிய அரசக் கட்டுப்பாட்டுப்பகுதி

1898 யூன் 9 ஆம் நாள் பிரித்தானியா, சீனப் பேரரசு இரண்டும் செய்துக்கொண்ட இன்னுமொரு உடன்படிக்கையின் படி இரண்டாம் பெக்கிங் மாநாடு (Second Convention of Peking) சீனாவின் ஷம் ச்சுன் ஆற்றின் (Sham Chun River) தெற்காக உள்ள அகன்ற நிலப்பரப்பும், அதனைச் சுற்றியுள்ள 262 தீவுத் தொகுதிகளும் 99 ஆண்டுகளுக்கான குத்தகையின் அடிப்படையில் அந்நிலப்பரப்பின் ஆட்சிப் பொருப்பை சீனப்பேரரசு பிரித்தானியாவிடம் கையளித்தது. பிரித்தானியா அந்நிலப்பரப்பை புதிய அரச கட்டுப்பாட்டுப் பகுதி (New Territories) யாக அறிவித்தது.  
இவ்வாறு ஹொங்கொங் எனும் பெயர் முதலில் ஹொங்கொங் தீவை மட்டும் குறிக்கும் பெயராகவும், 1860 களின் பின் ஹொங்கொங் தீவையும் கவ்லூண் தீபகற்பப் பகுதியையும் குறிக்கும் பெயராகவும், 1898 யூன் 9 ஆம் நாளின் பின் ஹொங்கொங் தீவையும், கவ்லூண் பகுதியையும், ஷம் ச்சுன் ஆற்றின் தெற்காக உள்ள அகன்ற நிலப்பரப்புடன் அதனை அண்டிய 262 தீவுகளையும் உள்ளடக்கிய முழு நிலப்பரப்புக்குமான பெயராக ஹொங்கொங் பதிவுசெய்யப்பட்டு பிரித்தானியர் வசமானது. அத்துடன் கடல் பரப்பும் ஹொங்கொங் ஆட்சிக்குட்பட்ட தனித்துவமான எல்லைகளையும் கொண்டுள்ளது.
# ஹொங்கொங் காரணப் பெயர்

## தற்போது ஹொங்கொங்

1997 ஆம் ஆண்டு பிரித்தானியா ஹொங்கொங் மீண்டும் சீனாவிடம் கையளித்தது. அதன்பின்பு சீன மக்கள் குடியரசின் சிறப்பு நிர்வாகப் பகுதியாக பிரித்தானியரின் ஆட்சிக்குட்பட்டிருந்த அதே எல்லைகளுடனான நிலப்பரப்பு ஹொங்கொங் எனும் பெயரிலேயே அழைக்கப்படுகின்றது.
# விக்கிப்பீடியா:முதற்பக்கக் கட்டுரைகள்/நவம்பர் 16, 2009

பேராசிரியர் **சி. இலக்குவனார்** (1909 - 1973) தமிழறிஞர்களில் தனிச் சிறப்பு வாய்ந்தவர். மொழியியல், இலக்கணம், திருக்குறளாராய்ச்சி, சங்க இலக்கிய ஆராய்ச்சி எனப் பல்வேறு பொருள்களில் நூல்கள் இயற்றியுள்ளார். இலக்குவனார் தாம் பணியாற்றச் சென்ற இடமெல்லாம் தமிழ்மன்றங்களை நிறுவியும் இதழ்களை நடத்தியும் மக்கள் மனத்தில் தமிழ் எழுச்சியும் ஆர்வமும் ஏற்படப் பாடுபட்டார். 1944 முதல் 1947 வரை இவர் நடத்திய "சங்க இலக்கியம்" வார இதழ் புலவருக்கு மட்டுமே உரியதாகக் கருதப்பட்டுவந்த சங்க இலக்கியங்களை மக்களிடையே பரவ வழிவகுத்தது.
---  
**ஹொங்கொங் பன்னாட்டு விமான நிலையம்** (Hong Kong International Airport) உலகின் பரப்பான விமான நிலையங்களில் பன்னிரண்டாவது விமான நிலையமாகும். இதனை பேச்சு வழக்கில் செக் லப் கொக் விமான நிலையம் என்றும் அழைப்பர். அதற்கான காரணம் இவ்விமான நிலையம் அமையப்பட்டிருக்கும் தீவின் பெயர் செக் லப் கொக் என்பதாகும். இவ்விமான நிலையம் ஹொங்கொங்கின் முன்னால் விமான நிலையமான கை டக் விமான நிலையத்திற்கான மாற்றீடாக கட்டப்பட்டதாகும். இவ்விமான நிலையம் 1998 ஆம் ஆண்டு சேவையை தொடர்ந்தது. இது 1998 ஆம் ஆண்டிலிருந்து ஸ்கைடெக்ஸ் நிறுவனத்தினரால் வழங்கப்படும் உலகின் சிறந்த விமான நிலையத்திற்கான விருதை (Skytrax World Airport Awards) ஏழு தடவைகள் தட்டிக்கொண்டன.
# ஒடியல் புட்டு

**ஒடியல் பிட்டு** அல்லது **ஒடியல் புட்டு** என்பது ஒடியல் மாவில் இருந்து தயாரிக்கப் படும் ஒருவகை உணவுப் பண்டம். இது இலங்கைத் தமிழர்களின் பாரம்பரிய உணவுகளில் ஒன்று. இது மிகவும் சத்தான உணவு என தமிழ் மக்களால் கருதப்படுகிறது. ஒடியல் பிட்டு கூடுதலாக மதிய உணவாகவே உண்ணப்பட்டது. சாதாரண ஒடியல்பிட்டு தேங்காய்ப்பூ போட்டு அவிக்கப்பட்டு மதியஉணவாக சோறுடன் சேர்த்து உண்ணப்படும். வயல் வேலைக்குச் செல்பவர்கள் ஒடியல்பிட்டை அவித்து உதிர்த்தாமல் வைத்து விடுவார்கள். இது கட்டியாக இறுகி விடும். அடுத்தநாள் காலையில் கடினமாக இருக்கும் அப்பிட்டை மெது மெதுவாக உதிர்த்தி தேநீருடன் சேர்த்துச் சாப்பிட்டுச் செல்வார்கள். ஒடியல் பிட்டுக்கு மரக்கறிகள் போட்டும் அவிப்பார்கள். இது காய்ப்பிட்டு எனப்படும். இப்பிட்டை அவித்து இறக்கியவுடன் சூடாக இருக்கும் போதே நல்லெண்ணெய் விட்டுக் கிளறிச் சாப்பிடுவார்கள். நெத்தலி போட்டு அவிக்கப்படும் நெத்தலிப்பிட்டும் பலராலும் விரும்பி உண்ணப்படும் ஒன்று.
# ஒடியல் புட்டு

## செய்முறை

**தேவையான பொருட்கள்** :
<blockquote>
- ஒடியல் மா
- தேங்காய்ப் பூ
- தண்ணீர்
- உப்பு (சிறிதளவு )
</blockquote>  
**விரும்பினால்**
<blockquote>
- கத்தரிக்காய்
- கீரை
- பச்சை மிளகாய்
- நெத்தலி
</blockquote>  
**செய்முறை**
<blockquote>  
- ஒடியல் மாவை ஒன்றுக்கு மூன்று என்ற அளவு தண்ணீரில் கரைத்து பத்து நிமிடங்களுக்கு ஊற விடவும்.
- மா கீழே அடைந்ததும் மேலால் உள்ள தண்ணீரை ஊற்றி விடவும். இப்படி இரண்டு மூன்று தடவைகள் செய்யவும். இதனால் மாவின் காறல் தன்மை குறையும்.
- பின்னர் மாவை ஒரு சுத்தமான துணியில் போட்டு தண்ணீர் இல்லாமல் வடித்து, பிழிந்தெடுக்கவும்.
- இந்த மாவை வழமையாக பிட்டுக் குழைப்பது போல சிறிதளவு உப்புப் போட்டு, தண்ணீர் விட்டுக் குழைக்கவும். அரிசிமாவிலோ, கோதுமைமாவிலோ பிட்டு அவிப்பதற்குத் தேவைப் படும் தண்ணீரை விட மிகக் குறைந்த அளவு தண்ணீரே இதைக் குழைப்பதற்குத் தேவைப்படும்.
- குழைத்த மாவுள் நிறையத் தேங்காய்ப்பூ போட்டு ஆவியில் அவிக்கவும். தேங்காய்ப்பூவை ஒரு தரம் தண்ணீர் விட்டுப் பிழிந்து பாலை எடுத்த பின்னரே ஒடியல் பிட்டுக்குப் பயன்படுத்த வேண்டும். தேங்காய்ப்பூ பாலுடன் ஈரலிப்பாக இருந்தால் பிட்டு நீர்த்து விடும்.
- இந்தப் பிட்டு மாவுக்குள் கத்தரிக்காய், கீரை.. போன்ற காய்கறிகள், சிறு துண்டுகளாக வெட்டப்பட்ட பச்சை மிளகாய், தாராளமான தேங்காய்ப் பூ... போன்றவைகளைப் போட்டு அவித்தால் மிகவும் சுவையாக இருக்கும். காய்கள் போட்டு இப்படி அவிக்கும் பிட்டுக்கு தேங்காய்ப்பூவிலிருந்து பாலைப் பிழிந்து எடுக்க வேண்டிய அவசியம் இல்லை.
- பச்சை மிளகாய், நெத்தலி போட்டும் அவிக்கலாம்.
- பிட்டை அவித்து இறக்கியதும் உடனேயே பிரித்து, உதிர்த்து விட வேண்டும். இல்லாவிடில் பிட்டு கட்டியாக இறுகி விடும்.
</blockquote>
# பல்ப் ஃபிக்சன்

## விருதுகள்

*பல்ப் ஃபிக்சன்* 1994 கான் திரைப்பட விழாவில் பாம் டி'ஓர் விருதை வென்றது. படம் வெளியாகி பெரிய விமர்சன மற்றும் வணிக வெற்றியைப் பெற்றது. இது 67வது அகாதமி விருதுகளில் சிறந்த திரைப்பட உட்பட ஏழு விருதுகளுக்கு பரிந்துரைக்கப்பட்டது. மேலும் சிறந்த அசல் திரைக்கதைகான விருதை வென்றது. டிராவோல்டா, ஜாக்சன் மற்றும் தர்மன் முறையே சிறந்த நடிகர், சிறந்த துணை நடிகர் மற்றும் சிறந்த துணை நடிகைக்கான பரிந்துரைகளைப் பெற்றனர். படத்தின் வெற்றியின் விளைவாக, டிராவோல்டாவின் தொழில் வாழ்க்கை மீண்டும் புத்துயிர் பெற்றது. படத்தின் வளர்ச்சி, சந்தைப்படுத்தல், விநியோகம் மற்றும் லாபம்&nbsp;சுயாதீன சினிமாவில் பெரும் தாக்கத்தை ஏற்படுத்தியது.
# பல்ப் ஃபிக்சன்

## விமர்சனம்

*பல்ப் ஃபிக்சன்* டரான்டினோவின் *மகத்தான படைப்பாக* பரவலாகக் கருதப்படுகிறது. குறிப்பாக அதன் திரைக்கதைக்காகப் பாராட்டப்படுகிறது. சுய பிரதிபலிப்பு, வழக்கத்திற்கு மாறான அமைப்பு, விரிவான மரியாதை மற்றும் அலங்காரம் ஆகியவை விமர்சகர்கள் இதை பின்நவீனத்துவ திரைப்படத்தின் ஒரு உரைகல்லாக விவரிக்க வழிவகுத்தன. இது பெரும்பாலும் ஒரு கலாச்சார திருப்புமுனையாகக் கருதப்படுகிறது, இது திரைப்படங்கள் மற்றும் அதன் பாணியின் கூறுகளை ஏற்றுக்கொண்ட பிற ஊடகங்களை பாதித்தது. நடிகர்களும் பரவலாகப் பாராட்டப்பட்டனர். டிராவோல்டா, தர்மன் மற்றும் ஜாக்சன் ஆகியோர் அதிக பாராட்டைப் பெற்றனர். 2008 ஆம் ஆண்டில், *என்டர்டெயின்மென்ட் வீக்லி* இதை 1983 ஆம் ஆண்டிலிருந்து சிறந்த படமாக அறிவித்தது. மேலும் இது இதுவரை தயாரிக்கப்பட்ட சிறந்த படங்களின் பல விமர்சகர்களின் பட்டியல்களில் இடம்பெற்றது. 2013 ஆம் ஆண்டில், *பல்ப் ஃபிக்சன்* அமெரிக்க தேசியத் திரைப்படப் பதிவேட்டில் அமெரிக்கக் காங்கிரசு நூலகத்தால் “கலாச்சார ரீதியாக, வரலாற்று ரீதியாக அல்லது அழகியல் ரீதியாக முக்கியத்துவம் வாய்ந்ததாக” பாதுகாக்கத் தேர்ந்தெடுக்கப்பட்டது.
# ஹபிள் விதி

**ஹபிள் விதி** யின்படி, புவியைப் பொருத்து, விண்மீன் திரள்களின் (galaxies) பின்வாங்கும் அல்லது பின்னடையும் (receding) திசைவேகம் (v) அவை நம்மிடமிருந்துள்ள தொலைவிற்கு (D) நேர்த்தகவில் இருக்கும்.
: **v = H<sub>0</sub> D**,
:* H<sub>0</sub> என்பது ஹபிள் மாறிலி.  
இவ்விதி எட்வின் ஹபிளால் நிறுவப்பட்டது எனப் பரவலாக நம்பப்பட்டாலும், இது முதன் முதலில் ஜார்ஜஸ் இலமேத்ர என்பவரால் 1927இல் நிறுவப்பட்டது. இரண்டு வருடங்களுக்கு பிறகு எட்வின் ஹபிள் இந்த சமன்பாட்டினை உறுதி செய்தார் மற்றம் அந்த சமன்பாட்டின் மாறிலிக்கா மிகவும் துல்லியமான மதிப்பை கண்டுபிட்டதார். தற்பொழுது அந்த மாறிலி அவரது பெயரால் அழைக்கப்படுகிறது.
# பாரடேயின் மின்னாற்பகுப்பு விதிகள்

**பாரடேயின் மின்னாற்பகுப்பு விதிகள்** (*Faraday's laws of electrolysis*) மைக்கேல் ஃபாரடே என்பவரினால் 1834 ஆம் ஆண்டு வெளியிடப்பட்டவை.
# பாரடேயின் மின்னாற்பகுப்பு விதிகள்

## முதல் விதி

மின்னாற்பகுப்பின் போது மின்வாயில் வெளிப்படும் பொருளின் நிறையானது (அல்லது பொருண்மை, m) மின்பகு நீர்மத்தின் வழியே பாயும் மின்னூட்டத்திற்கு (Q) நேர்த்தகவில் அமையும்.  
:**m = z Q**;
::இங்கு, z - வெளிப்படும் பொருளின் மின் வேதிய எண்.
# பாரடேயின் மின்னாற்பகுப்பு விதிகள்

## இரண்டாவது விதி

ஒரே அளவு மின்னூட்டம் மின்பகு நீர்மங்களின் வழியே பாயும் போது அதனால் மின்வாய்களில் வெளிப்படும் பொருள்களின் நிறை (அல்லது பொருண்மை, m) அத்தனிமங்களின் வேதிய இணைமாற்றுக்கு (E) நேர்த்தகவில் அமையும்.  
:m α E
# விக்கிப்பீடியா:பங்களிப்பாளர் அறிமுகம்/அராப்பத்

அராப்பத் ரியாத், பெங்களூரில் பணிபுரியும் பொறியாளர். திருநெல்வேலி மாவட்டம், பேட்டை நகரைச் சேர்ந்தவர். 2008 முதல் தமிழ் விக்கிப்பீடியாவுக்குப் பங்களித்து வருகிறார். இசுலாம், பொது அறிவு, புகழ்பெற்ற மாந்தர்கள், தொழில்நுட்பம், வரலாறு முதலிய துறைகளில் எழுதி வருகிறார். தீயணைப்பான், தீ எச்சரிக்கை அமைப்பு, இராச நாகம், சீன சோதிடம், சேரமான் பெருமாள், அக்கா மகாதேவி, சான் சல்லிவன் ஆகியவை இவர் முதன்மையாகப் பங்களித்த கட்டுரைகளில் சில.
# அரசினர் தொழில்நுட்பக் கல்லூரி, கோயம்புத்தூர்

**அரசினர் தொழில்நுட்பக் கல்லூரி** (*Government College of Technology - GCT*), தமிழ் நாட்டில் கோவை மாநகரில் உள்ள ஓர் அரசு தன்னாட்சி நுட்பவியல் கல்லூரியாகும்.
# அரசினர் தொழில்நுட்பக் கல்லூரி, கோயம்புத்தூர்

## வரலாறு:

இரண்டாம் உலகப் போரின் முடிவில், போரின் பாதிப்புகளிலிருந்து மீள்வதற்கும், தொழில் மற்றும் வளர்ச்சிக்கு தேவைப்பட்ட தேர்ந்த பொறியாளர்களின் பற்றாக்குறையைப் போக்குவதற்கும் அன்றைய *மதராஸ் அரசின்* பொதுநலக் கொள்கையின் முலம் 1945 ஆம் ஆண்டு ஜூலை மாதம் *ஆர்தர் ஹோப் நுட்பவியல் கல்லூரி* என்ற பெயரில், இந்த அ.தொ.க கல்லூரி தொடங்கப்பெற்றது. மக்கள் சேவகரும் தொழிலதிபருமான கோவை கோபால்சாமி துரைசாமி நாயுடு (கோ.து நாயுடு- ஆங்கிலம்: GD Naidu) அவர்களின் இரண்டு லட்ச ருபாய் நன்கொடையைப் பயன்படுத்தி, கோவை பீளமேட்டிலுள்ள அவருடைய நிறுவனம் இலவசமாக அளித்த இடத்தில் 1945 ஆம் ஆண்டு தொடங்கப்பெற்றது. பின்னர் 1950 ஆம் ஆண்டு கோவை தடாகம் சாலையில் இப்போதுள்ள இடத்திற்கு மாற்றப்பெற்றது. 1951 ஆம் ஆண்டு சென்னை பல்கலைகழகத்தால் அங்கீகரிக்கப்பெற்று பொதுவியல், இயந்திரவியல் மற்றும் மின்பொறி இயல் ஆகிய துறைகளில் பட்ட படிப்புகள் வழங்கப்பெற்றன. கல்லூரியின் பிரதான கட்டிடம், 1959 ஆம் ஆண்டு அக்டோபர் 8 ஆம் நாள் அன்றைய இந்திய துணைக் குடியரசுத் தலைவர் சர்வபள்ளி ராதாகிருஷ்ணன் அவர்களால் திறந்துவைக்கப்பெற்றது.
# அரசினர் தொழில்நுட்பக் கல்லூரி, கோயம்புத்தூர்

## துறைகள்:

பொது பொறியியல்,
மின்பொறி மற்றும் மின்னணுவியல்,
இயந்திரவியல்,
உற்பத்தியியல்,
மின்னணு மற்றும் தொலைதொடரிபியல்,
கணினி ஆய்வியல் மற்றும் தகவல் தொழில்நுட்பவியல்,
உயிர்தொழில்நுட்பவியல்.
# அரசினர் தொழில்நுட்பக் கல்லூரி, கோயம்புத்தூர்

## முன்னாள் மாணவர்கள் கூட்டமைப்பு (GCT Alumni Association):

இருபதிற்கும் மேற்பட்ட கல்வி ஊக்கதொகைகளினால் தற்போதைய மாணவர்களை ஊக்குவிப்பதுடன், கூட்டமைப்பு கல்லூரியின் முன்னேற்றதிக்கும் துணை நிற்கின்றது. நீண்டநாள் திட்டமான கூட்டமைப்பிற்கென்று ஒரு கட்டிடம் பல முன்னாள் மாணவர்களின் அன்பளிப்பினால் இப்போது கட்டிடமாக உருவெடுத்துக்கொண்டு இருக்கிறது. முழுக்க முன்னாள் மாணவர்களின் நன்கொடையினாலேயே முன்று கோடி ருபாய் செலவில் நிர்மாணிக்கப்படும் இந்த **அ.தொ.க முன்னாள் மாணவர் பல்பயன் மையம்**, மார்ச் 9 , 2009 அன்று அடிக்கல்நாட்டி துவக்கப்பெற்றது.
# அரசினர் தொழில்நுட்பக் கல்லூரி, கோயம்புத்தூர்

## குறிப்பிடத்தக்க முன்னாள் மாணவர்கள்:

மயில்சாமி அண்ணாதுரை - திட்ட இயக்குநர், சந்திராயன்-1 திட்டம், இந்திய விண்வெளி ஆய்வு மையம்.
# கூட்டு வழிபாடு

**கூட்டு வழிபாடு** என்பது ஒரே நோக்கத்திற்காக மக்கள் ஓரிடத்தில் கூடி இறையை வேண்டுவதாகும். இவ்வழிபாடானது மக்களின் பொது நோக்கங்களான மழை வேண்டுதல் , உலக மக்களின் நலம் வேண்டுதல் ] என்பதைப் போன்று பொதுமையாகவோ, தனி நபர்களின் உடல் நலம் வேண்டியோ இருக்கலாம். பிரபலங்களின் உடல் நலத்திற்காக அவர்களின் ரசிகர்களும், நலம் விரும்பிகளும் இவ்வாறான கூட்டுப் பிரார்த்தனைகளில் ஈடுபடுகிறார்கள். குடும்ப உறுப்பினர்களுக்காக கூட்டுப் பிரார்த்தனை செய்ய வேண்டி அவர்களின் உறவினர்கள், கூட்டுப் பிரார்த்தனைக்கென இருக்கும் குழுக்களை வலியுறுத்தியும் இவ்வழிபாட்டினைச் செய்கிறார்கள்.  
இவ்வழிபாட்டு முறைகளில் அமைதியாக இறையை வேண்டுதலும், இசையோடு கூடிய பாடலை ஒன்றாகப் பாடியும் மக்கள் வழிபாடு செய்கிறார்கள்.  
தமிழகத்தில் முன்னாள் முதலமைச்சர் அண்ணாதுரையின் நினைவு நாளில் கோயில்களில் அரசின் மூலமாக கூட்டு வழிபாடு ஏற்பாடு செய்யப்படுகிறது.
# குறும் புதினம்

**குறும் புதினம்** அல்லது **குறுநாவல்** (*Novella*) என்பது ஒருவகை உரைநடை இலக்கியம். இது புதினம் என்பதின் குறுகிய வடிவமாகும் . ஒரு குறும் புதினம் சிறுகதைக்கும் புதினங்களுக்கும் இடைப்பட்ட ஒரு நெடுங்கதை வடிவமாகும். 9ம் நூற்றாண்டு அரபு மொழி இலக்கியப் படைப்பான *ஆயிரத்தொரு இரவுகள்* கதைகள் குறும் புதினத்தின் முன்னோடியென கருதப்படுகின்றன. குறும் புதினம் என்ற இலக்கிய வடிவத்தை பரவச் செய்தவர் 14ம் நூற்றாண்டு இத்தாலிய எழுத்தாளர் ஜியொவானி பொக்காசியோ என்பவராவார்.
# கால்-கை வலிப்பு

**கால்-கை வலிப்பு** (பண்டைய கிரேக்கப் பெயரான ἐπιληψία *எபிலிப்சியா* விலிருந்து எபிலிப்சி என்ற பெயர் வந்தது) என்பது எந்த காரணமுமின்றி மீண்டும் மீண்டும் வருகின்ற வலிப்புத்தாக்கங்களைக் கொண்ட ஒரு பொதுவான தீவிரமான நரம்புச் சீர்கேடு ஆகும். இந்த வலிப்புத்தாக்கங்கள் மூளையில் நிகழும் அசாதரணமான, மிதமிஞ்சிய அல்லது ஒத்தியங்கும் நியூரான் தொடர்பான செயல்பாட்டினால் குறுகிய காலத்திற்கு தோன்றும் குறிகள் மற்றும்/அல்லது அறிகுறிகளாகும்.
உலகளவில் சுமார் 50 மில்லியன் மக்கள் கால்-கை வலிப்பினால் பாதிக்கப்பட்டுள்ளனர், அந்த மக்களில் கிட்டத்தட்ட 90% மக்கள் வளரும் நாடுகளைச் சேர்ந்தவர்களாக உள்ளனர்.
கால்-கை வலிப்பு, இளம் குழந்தைகள் அல்லது 65 வயதைக் கடந்தவர்களையே பெரும்பாலும் தாக்குவதாக உள்ளது, எனினும் இது எந்த நேரத்திலும் தாக்கலாம். கால்-கை வலிப்பு பொதுவாக கட்டுப்படுத்தப்படுகிறது, ஆனால் மருந்துகள் மூலமாக பூரணமாகக் குணமாக்கப்படுவதில்லை, எனினும் கடினமான சந்தர்ப்பங்களில் அறுவை சிகிச்சை தேவைப்படலாம். எனினும், கால்-கை வலிப்பினால் பாதிக்கப்பட்டவர்களில் 30% த்திற்கும் மேற்பட்ட மக்களின் வலிப்புத்தாக்கங்கள் சிறந்த மருந்துகள் கிடைத்த போதும் கட்டுப்படுத்தப்பட முடியவில்லை. அனைத்து கால்-கை வலிப்பு நோய்த்தாக்கங்களுமே வாழ்நாள் முழுதும் தொடர்வதில்லை, அவற்றில் சில வகைகள் குழந்தைப்பருவத்தின் குறிப்பிட்ட நிலைகளில் நின்றுவிடுகின்றன. கால்-கை வலிப்பை ஒற்றைச் சீர்கேடாகப் புரிந்துகொள்ளக் கூடாது, அது பரவலான அறிகுறிகள் கொண்ட நோய்த்தாக்கங்கள் உடையவை, ஆனால் அனைத்துமே மூளையில் அசாதரணமான மின் செயல்பாட்டு தொடர் நிகழ்வுடன் தொடர்புடையவை.
# கால்-கை வலிப்பு

## வகைப்பாடு1

கால்-கை வலிப்புகள் ஐந்து வழிகளில் வகைப்படுத்தப்படுகின்றன:  
1. அவற்றின் முதல் காரணத்தைக் (அல்லது நோய்க் காரணி) கொண்டு.
1. செமியாலஜி எனப்படும் வலிப்புத்தாக்கங்களின் குறிப்பிடத்தகுந்த வெளிப்பாடுகளைக் கொண்டு.
1. மூளையில் வலிப்புத்தாக்கங்கள் தோன்றும் இடத்தினைக் கொண்டு.
1. அடையாளம் காணக்கூடிய மருத்துவ நோய்த்தாக்கங்களின் வெவ்வேறு பகுதிகளாக.
1. தொடக்கநிலை கால்-கை வலிப்பு அளவீடு அல்லது இசை ஒலித்தால் வலிப்பு போன்றவற்றில் வலிப்புத்தாக்கங்களைத் தூண்டுவதற்கான நிகழ்வுகளால்.  
1981 இல், சர்வதேச கால்-கை வலிப்புக்கு எதிரான கூட்டமைப்பு (ILAE) பொதுவான பயன்பாட்டிலுள்ள தனிப்பட்ட வலிப்புத்தாக்கங்களுக்கான வகைப்பாட்டுத் திட்டத்தை முன்மொழிந்தது. இந்த வகைப்பாடு அடிப்படையாகவுள்ள உடலியக்க நோய்க்குறியியல் அல்லது உடற்கூறியலைக் காட்டிலும் கண்கானித்தலைச் (மருத்துவ மற்றும் EEG) சார்ந்ததாகவே இருக்கிறது. 1989 இல், கால்-கை வலிப்புகள் மற்றும் கால்-கை வலிப்பு நோய்த்தாக்கங்களுக்கான வகைப்பாட்டுத் திட்டத்தை ILAE முன்மொழிந்தது. இதை இரு கூறுகளாக அமைந்த திட்டமாக விரிவாக விவரிக்கப்படக்கூடும், இதில் காரணம் ஒரு கூறாகவும் மூளைக்குள் இட அமைப்பு நிர்ணயப்படுத்தல் அளவு மற்றொரு கூறாகவும் உள்ளது. 1997 இலிருந்து, பின்வரும் ஐந்து கூறுகள் கொண்ட புதிய திட்டத்தை உருவாக்க ILAE பணிபுரிந்து வருகிறது:  
1. இக்டால் நிகழ்வு (வலிப்பு நோய் வலிப்புத் தாக்கத்துடன் தொடர்புடையது)  
2. வலிப்புத்தாக்க வகை,  
3. நோய்த்தாக்கம்,  
4. நோய்க் காரணி,  
5. வலுக்குறைவு.
# கால்-கை வலிப்பு

## வீழ்ப்படிவாக்கிகள்

பொதுவாக வலிப்புத்தாக்கங்கள் அடிக்கடி ஏற்படும் போது கால்-கை வலிப்பு உள்ளதாக அறுதியிடலாம். எனினும், சில கால்-கை வலிப்பு நோய்த்தாக்கங்களுக்கு வலிப்புத்தாக்கங்கள் நிகழ்வதற்காக குறிப்பிட்ட வீழ்ப்படிவாக்கிகள் அல்லது தூண்டுதல்கள் தேவைப்படும். இவை நிர்பந்தமான கால்-கை வலிப்பு எனக் குறிப்பிடப்படுகின்றன. எடுத்துக்காட்டாக, தொடக்கநிலை கால்-கை வலிப்பு அளவீடு உடைய நோயாளிகளுக்கு அளவீடுகளால் வலிப்புத்தாக்கம் தூண்டப்படுகிறது. ஒளி உணர் கால்-கை வலிப்பை பளிச்சிடும் ஒளிகளால் வலிப்புத்தாக்கங்களைத் தூண்டும் நோய்த்தாக்கமாக வரையறுக்க முடியும். அடிக்கடி ஏற்படும் வலிப்புத்தாக்கங்களால் எளிதில் பாதிக்கப்படக்கூடிய நோயாளிகளில் மற்ற வீழ்ப்படிவாக்கிகள் வலிப்பு நோய் வலிப்புத்தாக்கத்தைத் தூண்ட முடியும். எடுத்துக்காட்டாக, குழந்தைப்பருவ கால்-கை வலிப்பு இல்லாமை உடைய குழந்தைகள் அதிவளியோட்டத்தால் எளிதில் பாதிக்கப்படலாம். உண்மையில், பளிச்சிடும் ஒளிகள் மற்றும் அதிவளியோட்டம் போன்றவை மருத்துவ EEG இல் வலிப்புத்தாக்கத்தைத் தூண்டி நோய் அறுதியிடல் செய்வதற்கு ஊக்குவிக்கும் செயல்முறையாகப் பயன்படுகின்றன. இறுதியாக, பாதிக்கப்படக்கூடிய நபர்களுக்கு கட்டாயத் தூண்டுதல்களைக் காட்டிலும் மற்ற வீழ்ப்படிவாக்கிகள் எளிதில் வலிப்புத்தாக்கத்தை வழங்கும் வசதியை ஏற்படுத்த முடியும். உணர்ச்சி வயப்பட்ட மன உளைச்சல், சரிவர தூக்கமில்லாமை, தூக்கம் மற்றும் காய்ச்சலால் உடல்நலக் குறைவு போன்றவை கால்-கை வலிப்புடைய நோயாளிகளுக்கு குறிப்பிடப்படும் வீழ்ப்படிவாக்கிகளுக்கான எடுத்துக்காட்டுகள் ஆகும். குறிப்பாக, கால்-கை வலிப்பு நோய்த்தாக்கத்திற்கேற்ப வெவ்வேறு வீழ்ப்படிவாக்கிகளின் தாக்கமும் வேறுபடும்.. அதே போல், கால்-கை வலிப்புள்ள பெண்களுக்கு மாதவிடாய் சுழற்சிகள் வலிப்புத்தாக்குதல்கள் தொடர்ந்து நிகழும் வகைகளை பாதிக்கக்கூடும். மாதவிடாய் சுழற்சிகளுடன் தொடர்புடைய வலிப்புத்தாக்கங்கள் மாதவிடாய் கால்-கை வலிப்பு எனக் குறிப்பிடப்படுகின்றன.
# கால்-கை வலிப்பு

## புறப்பரவியல்

கால்-கை வலிப்பு தீவிர நரம்புச் சீர்கேடுகளில் மிகவும் பொதுவான ஒன்றாகும். பாரம்பரியம், பிறவிக் குறைபாடு மற்றும் வளரும் நிலைகள் இளம் நோயாளிகளில் இந்தத் தாக்கத்துடன் தொடர்புடையனவாக உள்ளன; 40 வயதைக் கடந்த பிறகு பெரும்பாலும் கட்டிகள் ஏற்படலாம்; தலையில் ஏற்படும் காயங்கள் மற்றும் மத்திய நரம்பு மண்டல நோய்த் தொற்றுகள் ஆகியவை எந்த வயதிலும் ஏற்படலாம். கால்-கை வலிப்பின் நோய் பாதிப்பு வீதம் 1000 மக்களில் தோராயமாக 5 இலிருந்து 10 வரை உள்ளது. 5% வரையிலான மக்கள் தங்கள் வாழ்வில் சில நேரங்களில் காய்ச்சலற்ற வலிப்புத்தாக்கங்களால் பாதிப்படைகிறார்கள்; கால்-கை வலிப்பின் வாழ்நாள் நோய் பாதிப்பு வீதம் ஒப்பிடுகையில் அதிகமாக இருக்கிறது, ஏனெனில் பெரும்பாலான நோயாளிகளுக்கு வலிப்புத்தாக்கங்கள் நின்றுவிடுகின்றன அல்லது (குறைந்த அளவில்) அதனால் இறந்து விடுகின்றனர். கால்-கை வலிப்பின் தோராயமான வருடாந்திர நோய் நிகழ்வு வீதம் தொழில்மயமான நாடுகளில் 100,000 நபர்களில் 40 இலிருந்து 70 பேராகவும், வளம் குறைந்த ஏழை நாடுகளில் 100,000 நபர்களில் 100 இலிருந்து 190 பேராகவும் இருக்கிறது; சமூக பொருளாதார ரீதியாக பின்தங்கிய மக்கள் அதிக ஆபத்தில் உள்ளனர். தொழில்மயமான நாடுகளில் நோய் நிகழ்வு வீதம் குழந்தைகளில் குறைவாயுள்ளது, ஆனால் 2003 க்கு முன்னதாக உள்ள முப்பதாண்டு காலங்களில் வயது முதிர்ந்தவர்களிடையே அதிகமாக இருந்தது, இதற்கான காரணத்தை சரிவரப் புரிந்துகொள்ள முடியவில்லை.  
குறிப்பிட்ட கால்-கை வலிப்புகளின் ஒரு பகுதியாக இருக்கக்கூடிய அடிப்படையான நோய்களின் அறிகுறிகளையும் தாண்டி, முயலகநிலை (பெரும்பாலும் வலிப்பூக்கிக்கு எதிரான இணக்கமின்மமயுடன் தொடர்புடையது), உளச்சோர்வின் காரணமாக தற்கொலை, வலிப்புத்தாக்கங்களால் அதிர்ச்சிப் பாதிப்பு மற்றும் கால்-கை வலிப்பினால் (SUDEP) எதிர்பாராத உடனடி மரணம் போன்ற நான்கு முக்கிய பிரச்சனைகள் கால்-கை வலிப்பினால் பாதிக்கப்பட்டவர்கள் மரணமடைவதற்கு காரணமாகின்றன, பொதுவாக அடிப்படை நரம்பு தொடர்பான வலுகுறைவு அல்லது வலிப்புத்தாக்கங்களைக் கட்டுப்படுத்த முடியாத தன்மை போன்றவையே கால்-கை வலிப்பு தொடர்பான மரண ஆபத்துகளில் அதிகப் பங்குவகிக்கின்றன; மிகவும் தீவிரமாக இல்லாத கால்-கை வலிப்பு நோய்த்தாக்குதல் உள்ளவரிடையே கால்-கை வலிப்பு தொடர்பான மரண நிகழ்வு ஆபத்து மிகவும் குறைவாகவே உள்ளது.  
சில நோய்கள் ஏற்படும் வீதம் கால்-கை வலிப்பு உடைய மக்களிடையே எதிர்பார்த்ததை விட அதிகமாக இருக்கிறது, மேலும் இந்த "இணை நோய்த்தாக்க" இடர்பாடு கால்-கை நோய்த்தாக்குதலைப் பொறுத்து பெரும்பாலும் வேறுபடுகின்றது. உளச்சோர்வு மற்றும் மனக்கலக்க சீர்குலைவுகள், ஒற்றைத் தலைவலி மற்றும் மற்ற தலைவலிகள், கருத்தரிக்காமை மற்றும் பாலுணர்வில் ஆர்வம் குறைவாக இருத்தல் உள்ளிட்ட நோய்கள் இவற்றிலடங்கும். சாதாரண குழந்தைகளை விட கால்-கை வலிப்பினால் பாதிக்கப்பட்ட குழந்தைகளில் கவனப் பற்றாக்குறை/அதியியக்கச் சீர்குலைவு (ADHD) பாதிப்பு ஏற்படுவதற்கான வாய்ப்பு மூன்றிலிருந்து ஐந்து முறைகள் அதிகமாக இருக்கிறது.
மன இறுக்கத்தின் போது கால்-கை வலிப்பு மிகப் பொதுவாக நிகழக்கூடியதாக உள்ளது.